CELEX: 32020D0962
Language: sl
Date: 2020-07-02 00:00:00
Title: Izvedbeni sklep Komisije (EU) 2020/962 z dne 2. julija 2020 o spremembi Izvedbenega sklepa (EU) 2019/450 glede objave sklicev na evropske ocenjevalne dokumente za nekatere gradbene proizvode (Besedilo velja za EGP)

3.7.2020   
               
               
                  SL
               
               
                  Uradni list Evropske unije
               
               
                  L 211/19
               
            
         IZVEDBENI SKLEP KOMISIJE (EU) 2020/962
         z dne 2. julija 2020
         o spremembi Izvedbenega sklepa (EU) 2019/450 glede objave sklicev na evropske ocenjevalne dokumente za nekatere gradbene proizvode
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 305/2011 Evropskega parlamenta in Sveta z dne 9. marca 2011 o določitvi usklajenih pogojev za trženje gradbenih proizvodov in razveljavitvi Direktive Sveta 89/106/EGS (1) ter zlasti člena 22 Uredbe,
         ob upoštevanju naslednjega:
         
                     (1)
                  
                  
                     V skladu z Uredbo (EU) št. 305/2011 morajo organi za tehnično ocenjevanje pri ocenjevanju lastnosti gradbenih proizvodov, zajetih v evropskih ocenjevalnih dokumentih, v zvezi z njihovimi bistvenimi značilnostmi uporabljati metode in merila iz navedenih dokumentov, katerih sklici so objavljeni v Uradnem listu Evropske unije.
                  
               
                     (2)
                  
                  
                     V skladu s členom 19 Uredbe (EU) št. 305/2011 je organizacija organov za tehnično ocenjevanje na podlagi več zahtev proizvajalcev za evropske tehnične ocene pripravila in sprejela 19 evropskih ocenjevalnih dokumentov.
                  
               
                     (3)
                  
                  
                     Evropski ocenjevalni dokumenti, ki so jih pripravili in sprejeli organi za tehnično ocenjevanje, se nanašajo na naslednje gradbene proizvode:
                     
                                 —
                              
                              
                                 komplet na osnovi polimernih membran za vodotesno zatesnitev notranjih in zunanjih sten ter tal mokrih območij in bazenov,
                              
                           
                                 —
                              
                              
                                 kompleti za kompozitni zunanji toplotnoizolacijski sistem z ometom na eno- ali večplastnih lesenih stenah,
                              
                           
                                 —
                              
                              
                                 toplotna izolacija iz nevezane mineralne volne,
                              
                           
                                 —
                              
                              
                                 plošče iz stisnjene naravne plute za toplotno in zvočno izolacijo,
                              
                           
                                 —
                              
                              
                                 tridimenzionalne plošče za pribijanje,
                              
                           
                                 —
                              
                              
                                 vijaki in navojne palice za uporabo v lesnih konstrukcijah,
                              
                           
                                 —
                              
                              
                                 profilirani aluminijasti žebelj za uporabo v lesenih konstrukcijah,
                              
                           
                                 —
                              
                              
                                 nosilni sestavljeni leseni izdelek: lamelirani iverni les (LSL),
                              
                           
                                 —
                              
                              
                                 točkovna vez – lastovičji rep iz vezanega lesa za križno lameliran les,
                              
                           
                                 —
                              
                              
                                 sestavljeni leseni nosilci in stebri,
                              
                           
                                 —
                              
                              
                                 mrežasti nosilci za povečevanje prebojne trdnosti stropnih plošč in stebrov,
                              
                           
                                 —
                              
                              
                                 izolacijski gradbeni element za zidane zidove,
                              
                           
                                 —
                              
                              
                                 navpični centrifugalni regulator pretoka za meteorne vode,
                              
                           
                                 —
                              
                              
                                 gabionski zaboji, vzmetnice in vreče iz šestkotne pravilno zvite mreže s kovinskim predhodnim premazom ter z ali brez dodatnega organskega premaza,
                              
                           
                                 —
                              
                              
                                 ploski strešniki iz recikliranih umetnih mas za samonosilno in/ali popolnoma podprto nezvezno položeno strešno kritino in/ali zunanje obloge,
                              
                           
                                 —
                              
                              
                                 strešna svetilka z lepljenim ali mehansko pritrjenim pokrivnim steklom,
                              
                           
                                 —
                              
                              
                                 fiksno strešno okno s povečano protipožarno odpornostjo,
                              
                           
                                 —
                              
                              
                                 sistem vpenjal za povezovanje betonskih polizdelkov,
                              
                           
                                 —
                              
                              
                                 zunaj vezani kompozitni sistemi z anorgansko matriko za ojačitev betonskih in zidanih konstrukcij.
                              
                           
               
                     (4)
                  
                  
                     Medtem ko so bili evropski ocenjevalni dokumenti v zvezi s tridimenzionalnimi ploščami za pribijanje in evropski ocenjevalni dokument v zvezi s sestavljenimi lesenimi stebri in nosilci izdani, da nadomestijo ustrezne predhodno uporabljane smernice za evropska tehnična soglasja, pa evropski ocenjevalni dokumenti v zvezi z drugimi 17 gradbenimi proizvodi, ki jih je pripravila in sprejela organizacija organov za tehnično ocenjevanje, temeljijo izključno na zahtevah posameznih proizvajalcev za evropske tehnične ocene.
                  
               
                     (5)
                  
                  
                     Evropski ocenjevalni dokumenti, ki jih pripravi in sprejme organizacija organov za tehnično ocenjevanje, izpolnjujejo zahteve, ki morajo biti izpolnjene v zvezi z osnovnimi zahtevami za gradbene objekte iz Priloge I k Uredbi (EU) št. 305/2011. Zato je primerno, da se sklici na navedene evropske ocenjevalne dokumente objavijo v Uradnem listu Evropske unije.
                  
               
                     (6)
                  
                  
                     Seznam sklicev na evropske ocenjevalne dokumente je objavljen v Izvedbenem sklepu Komisije (EU) 2019/450 (2). Zaradi jasnosti bi bilo treba na navedeni seznam dodati sklice novih evropskih ocenjevalnih dokumentov.
                  
               
                     (7)
                  
                  
                     Izvedbeni sklep (EU) 2019/450 bi bilo zato treba ustrezno spremeniti.
                  
               
                     (8)
                  
                  
                     Da bi omogočili čimprejšnjo uporabo evropskih ocenjevalnih dokumentov, bi moral ta sklep začeti veljati na dan objave –
                  
               SPREJELA NASLEDNJI SKLEP:
         
            Člen 1
            Priloga k Izvedbenemu sklepu (EU) 2019/450 se spremeni v skladu s Prilogo k temu sklepu.
         
         
            Člen 2
            Ta sklep začne veljati na dan objave v Uradnem listu Evropske unije.
         
         
            V Bruslju, 2. julija 2020
            
               
                  Za Komisijo
               
               
                  Predsednica
               
               Ursula VON DER LEYEN
            
         
         
            (1)  UL L 88, 4.4.2011, str. 5.
         
            (2)  Izvedbeni sklep Komisije (EU) 2019/450 z dne 19. marca 2019 o objavi evropskih ocenjevalnih dokumentov (EAD) za gradbene proizvode, pripravljenih v podporo Uredbi (EU) št. 305/2011 Evropskega parlamenta in Sveta (UL L 77, 20.3.2019, str. 78).
      
      
         
            PRILOGA
            V Prilogo k Izvedbenemu sklepu (EU) 2019/450 se v vrstnem redu številk sklicev vstavijo naslednje vrstice:
            
                        030400-00-0605
                     
                     
                        Komplet na osnovi polimernih membran za vodotesno zatesnitev notranjih in zunanjih sten ter tal mokrih območij in bazenov
                     
                  
                        040465-00-0404
                     
                     
                        Kompozitni zunanji toplotnoizolacijski sistemi z ometom na eno- ali večplastnih lesenih stenah
                     
                  
                        040729-00-1201
                     
                     
                        Toplotna izolacija iz nevezane mineralne volne
                     
                  
                        041389-00-1201
                     
                     
                        Plošče iz stisnjene naravne plute za toplotno in zvočno izolacijo
                     
                  
                        130186-00-0603
                     
                     
                        Tridimenzionalne plošče za pribijanje
                        (nadomešča tehnično specifikacijo „ETAG 015“)
                     
                  
                        130118-01-0603
                     
                     
                        Vijaki in navojne palice za uporabo v lesnih konstrukcijah
                        (nadomešča EAD 130118-00-0603)
                     
                  
                        130287-00-0603
                     
                     
                        Profilirani aluminijasti žebelj za uporabo v lesenih konstrukcijah
                     
                  
                        130308-00-0304
                     
                     
                        Nosilni sestavljeni leseni izdelek: lamelirani iverni les (LSL)
                     
                  
                        130336-00-0603
                     
                     
                        Točkovna vez – lastovičji rep iz vezanega lesa za križno lameliran les
                     
                  
                        130367-00-0304
                     
                     
                        Sestavljeni leseni nosilci in stebri
                        (nadomešča tehnično specifikacijo „ETAG 011“)
                     
                  
                        160055-00-0301
                     
                     
                        Mrežasti nosilci za povečevanje prebojne trdnosti stropnih plošč in stebrov
                     
                  
                        170011-00-0305
                     
                     
                        Izolacijski gradbeni element za zidane zidove
                     
                  
                        180023-00-0704
                     
                     
                        Navpični centrifugalni regulator pretoka za meteorne vode
                     
                  
                        200050-02-0102
                     
                     
                        Gabionski zaboji, vzmetnice in vreče iz šestkotne pravilno zvite mreže s kovinskim predhodnim premazom ter z ali brez dodatnega organskega premaza
                        (nadomešča EAD 200050-01-0102)
                     
                  
                        220010-01-0402
                     
                     
                        Ploski strešniki iz recikliranih umetnih mas za samonosilno in/ali popolnoma podprto nezvezno položeno strešno kritino in/ali zunanje obloge
                        (nadomešča EAD 220010-00-0402)
                     
                  
                        220062-00-0401
                     
                     
                        Strešna svetilka z lepljenim ali mehansko pritrjenim pokrivnim steklom
                     
                  
                        220116-00-0401
                     
                     
                        Fiksno strešno okno s povečano protipožarno odpornostjo
                     
                  
                        332001-00-0602
                     
                     
                        Sistem vpenjal za povezovanje betonskih polizdelkov
                     
                  
                        340275-00-0104
                     
                     
                        Zunaj vezani kompozitni sistemi z anorgansko matriko za ojačitev betonskih in zidanih konstrukcij